
	Studieplan
Bedriftsøkonomi (nettbasert) - årsstudium
60 Studiepoeng/Nettbasert

Studieplanen er godkjent av styret ved Fakultet for biovitenskap, fiskeri og økonomi den [dd.mm.åååå]

	Navn på studieprogram
	Bokmål: Bedriftsøkonomi (nettbasert) – årsstudium
Nynorsk: Bedriftsøkonomi (nettbasert) – årsstudium 
Engelsk: Business Administration (online) – one year program


	Oppnådd grad

	Studieprogrammet gir ingen grad, men kan inngå i graden Bachelor i økonomi og administrasjon ved Handelshøgskolen, UiT. 

	Målgruppe
	Målgruppen er utdanningssøkende som ønsker kompetanse innenfor bedriftsøkonomi og forhold som påvirker bedriften og som ikke har forutgående utdanning innen økonomi og administrasjon. Du vil kunne dra nytte av bedriftsøkonomisk kompetanse i både private virksomheter og offentlig sektor.   

Programmet er spesielt tilpasset de som ønsker en fleksibel studiehverdag.

	Opptakskrav, forkunnskapskrav, anbefalte forkunnskaper
	Opptakskravet til Bedriftsøkonomi (nettbasert) – årsstudium er generell studiekompetanse.

Søkere som ikke har generell studiekompetanse, og er 25 år eller eldre, kan søke om opptak på bakgrunn av sin realkompetanse (se detaljer angående realkompetanse nedenfor).

Krav til realkompetanse
Søkeren må ha yrkeserfaring i minimum 5 år omregnet til heltid. Inntil 2 av disse årene kan erstattes av:
• Militær-/siviltjeneste (førstegangstjeneste), inntil ett år
• Relevant utdanning fra videregående skole, folkehøgskole eller tilsvarende
• Relevant ulønnet arbeid (tillitsverv, organisasjonsarbeid, politiker)
• Omsorgsarbeid for egne barn kan telle inntil ett år.

Videre gjelder følgende faglige krav:
• Norsk fra Vg2 (videregående kurs I fra Reform -94)
• Engelsk fra Vg1 (grunnkurs fra Reform -94)
• Matematikk fra Vg1 (grunnkurs fra Reform -94)

Søknadsfristen er 1. mars for søkere med realkompetanse. For nærmere informasjon om krav til realkompetanse, se Opptak til studier på bakgrunn av realkompetanse. 

Antall studieplasser: 350. Studiet er adgangsregulert.



	Læringsutbytte-beskrivelse
	KUNNSKAP
Kandidaten har:
· Bred kunnskap om hvordan virksomheter startes, utvikles og endres i tråd med behov, juridiske rammer og forventninger i samfunnet.
· Bred kunnskap om hvordan økonomiske styringsverktøy brukes og hvordan regnskap utarbeides
· Bred kunnskap om hvordan kapitalmarkedene og verdipapirer fungerer, hvordan virksomheter finansieres og hvordan investeringer vurderes
· Bred kunnskap om hvordan virksomheter utøver sine aktiviteter på en etisk forsvarlig måte slik at de ivaretar sine interessenter og samtidig fremmer FNs bærekraftsmål. 
· Forståelse for bruk av programvare til økonomiske modeller og datavisualisering. 
· Kjennskap til sentrale teorier, metoder og verktøy for prosjektstyring, økonomiske analyse, budsjettering, investeringsbeslutninger, regnskapsrapportering og juridiske rammeverk


FERDIGHETER
Kandidaten kan:
· Anvende faglig kunnskap og relevante verktøy for å gjennomføre økonomiske analyser, utarbeide og analysere regnskap, gjennomføre budsjetterings- og kalkulasjonsprosesser, evaluere investeringsprosjekter, løse juridiske problemstillinger, samt planlegge og gjennomføre prosjekter
· Anvende ulike faglige perspektiver og teoretiske tilnærminger for å forstå hvordan virksomheter fungerer
· Integrere ansvarlighet og bærekraftshensyn i virksomheters forretningsmodeller og praksis. 
· Bruke teknologiske verktøy for økonomisk modellering og datavisualisering. 

GENERELL KOMPETANSE
Kandidaten kan:
· Gjøre en kritisk vurdering av økonomiske og juridiske utfordringer for en bedrift
· Anvende faglige verktøy og metoder på en ansvarlig og etisk måte
· Samarbeide og kommunisere komplekse faglige problemstillinger og bidra til utvikling av god praksis i profesjonelle sammenhenger


	Faglig innhold og beskrivelse av studiet
	Årsstudiet i bedriftsøkonomi består av åtte emner som vil utvikle studenten til en bred forståelse av bedriftsøkonomiske emner, inkludert grunnleggende prinsipper for prosjektstyring, regnskap, investering og finansiering, bedriftsøkonomisk analyse, og juridiske problemstillinger for næringsdrivende. De vil lære om sentrale teorier, metoder, og verktøy som er nødvendige for å analysere og forstå økonomiske prosesser, budsjettering, investeringsbeslutninger, regnskapsrapportering og juridiske rammeverk som påvirker drift av bedrifter.

Studiet er praksisrelatert gjennom bruk av case fra den nordnorske regionen og Norge for øvrig. Læringen er knyttet opp mot praktiske problemstillinger, og studenter øver seg på å presentere sine funn på forskjellige vis. Formål med dette er å øke studentenes motivasjon og læringsutbytte, samt å gi verktøy som vil være nyttig i arbeidslivet. 

Studiet er et deltidstudium og normert studietid er to år. Ved behov kan studieretten forlenges med maksimalt ett år. Det er også mulig å ta studiet som et fulltidsstudium på ett år for de som ønsker det. 


	Tabell: oppbygging av studieprogram
	Oppbygging av studieprogrammet:
	Semester
	7,5 studiepoeng
	7,5 studiepoeng

	1. semester
	BED-2510 Jus for økonomer
	BED-1502 Bedriftsøkonomisk analyse

	2. semester
	BED-1505 Grunnleggende regnskap og analyse
	BED-2504 Driftsregnskap og budsjettering


	3. semester
	BED-2503 Investering og finansiering
	BED-2516 Kontraktsrett

	4. semester
	BED-2507 Strategisk økonomistyring og bærekraft
	BED-2515 Prosjektstyring



 


	Undervisnings-, lærings- og vurderingsformer
	Undervisningen består av synkrone og asynkrone undervisningsressurser, eksempelvis forelesninger, webinarer, prosjektarbeid, casearbeid og workshops. Forelesningene strømmes eller publiseres som videoer via emnenes læringsplattform og skal gi studentene grunnlag innen de ulike emnenes tema og arbeidsfelt. På webinarer får studentene mulighet til å drøfte ulike tema og legge frem oppgaver. Læringsformene innen de ulike emnene vil variere og det er derfor viktig å sette seg godt inn i emneplanene. For arbeids- og undervisningsform, se hver enkelt emnebeskrivelse. Deltakelse på studiet forutsetter at studentene har tilgang til egen pc og har internettilgang med god netthastighet.

Arbeidskrav og eksamen
Se hver enkelt emnebeskrivelse for informasjon om arbeidskrav og eksamen. Merk at for de emnene som har skoleeksamen, stilles det krav om å møte til gitte eksamenssteder for å gjennomføre eksamen.

Eksamensform kan eksempelvis være skoleeksamen, hjemmeeksamen og mappevurdering, eksamensformen er tilpasset emnets art og innhold. De fleste emnene har obligatoriske arbeidskrav, som må være avlagt og godkjent før endelig eksamen i emnet kan leveres.

For vurdering av eksamen benyttes det en karakterskala på 5 trinn fra A-E, hvor A er beste karakter, E er dårligst og F er ikke bestått. 

Kontinuasjonseksamen vil bli særskilt omhandlet i de enkelte emnebeskrivelser.

	Relevans
	Årsstudiet i Bedriftsøkonomi er en fleksibel utdanning for deg som ønsker kompetanse innenfor bedriftsøkonomi og forhold som påvirker bedriften. Studiet tilbyr en helhetlig tilnærming til relevante tematikker som vil være nyttig for ulike økonomifunksjoner i privat og offentlig sektor.

	Arbeidsomfang
	Studieprogrammets samlede arbeidsomfang er 750-900 timer pr år. For å nå læringsmålene må studentene forvente å arbeide 19 timer i uker med studiene, inkludert forelesninger, seminarer og selvstudium om en studerer med full progresjon. 

En vil kunne bruke lengre tid på å ta alle emnene på programmet enn det som er normert. Dette gjøres ved at en eksamensmelder seg på færre emner per semester en det full progresjon tilsier. Ved behov kan studieretten forlenges med maksimalt et år.

	Undervisnings- og eksamensspråk

	Hovedsakelig norsk. Litteratur i form av lærebøker og kompendier vil være på norsk eller engelsk. 

	Administrativt ansvarlig og faglig ansvarlig
	Handelshøgskolen ved UiT, Fakultet for biovitenskap, fiskeri og økonomi. Faglig ledelse er instituttleder ved Handelshøgskolen. 

	Kvalitetssikring
	Programmet forvaltes i samsvar med UiTs Kvalitetssystem for utdanning. 


	Andre bestemmelser
	Studiet gir ingen grad, men kan inngå i graden Bachelor i økonomi og administrasjon ved Handelshøgskolen, UiT. 

Studiet kan danne utgangspunkt for videre studier ved høgskole eller universitet.

